als_Latn dik_Latn tur_Latn
Asport – Ronaldinho, Jese Rodriguez, Di Maria, Paul Pogba dhe Thomas Vermaelen u përfolën sot e gjithë ditës në merkato, për më shumë përmbledhja është kjo:
Manchester United gati për Thomas Vermaelen.
Djajtë e Kuq raportohet nga The Guardian se janë gati t’i ofrojnë Arsenalit £12 milion për shërbimet e belgut qendërmbrojtës Thomas Vermaelen. Qendërmbrojtësi është kërkuar prej kohësh nga Manchester United, por javët e fundit interesim rreth tij ka shfaqur edhe Barcelona. Ndryshe nga katalanasit sipas prestigjiozes The Guardian, Manchester është duke u bërë gati për ta konkretizuar interesimin e saj. Belgu Vermaelen, 28 vjec duket se nuk është më në planet e Arsene Wenger, i cili është i detyruar të shikojë balancën ekonomike, pas transferimit prej 40 milion eurosh të Alexis Sanchezit nga Barcelona.
Pogba gati për kontratë të re me Juventusin.
Normalisht i vlerësuar si talenti më i madh i Evropës, Paul Pogba, duket se po merr vëmendjen e duhur nga drejtuesit e Juventusit. Klubi italian po mendon t’ia zgjasë kontratën deri në vitin 2019-të, duke i ofruar francezit një rrogë prej 3.2 milion eurosh. Corriere dello Sport raporton gjithashtu se ish-lojtari i Manchester Unitedit, dhe ëndrra e PSG-ës, do të përfitojë edhe 1 milion euro bonuse. Me këtë “lëvizje” Juventus kërkon të heshtë interesimet e francezëve të PSG-ës si dhe të klubeve të tjera që në të kaluarën kanë shfaqur interes rreth lojtarit.
Arrihet marrëveshja, Di Maria tek PSG.
Paris Saint-Germein ka arritur (në parim) një marrëveshje me Realin e Madridit për transferimin e argjentinasit Angel Di Maria në Francë. Gazeta spanjolle Sport raporton se pas një muaji spekulime, telenovela “Di Maria” mund të jetë shumë pranë përfundimit, pasi tashmë sipas saj (Sport-it), dy klubet kanë arritur një marrëveshje. Thuhet se palët kanë rënë dakord në parim dhe tashmë po diskutohet për nënçështjet ndërsa çmimi duket se do të jetë po ai: 60 milion euro.
Lazio kërkon të huazojë Rodriguezin e Realit.
Sikurse raporton Mundo Deportivo, klubi kryeqytetas i Italisë po sheh si mundësi huazimin e sulmuesit të Realit të Madridit, Jese Rodriguez. Talenti spanjoll aktualisht është në fazën e rikuperimit nga një lëndim, ndërsa po nga Mundo Deportivo raportohet se trajneri Carlo Ancelotti është kundër një mundësie të tillë. Tek Reali sulmi “është plot” edhe pse mbretërorët larguan Alvaro Morattan për tek Juventus.
Mes Turqisë dhe Amerikës, vendos Ronaldinho.
Asi brazilian, fitues i Topit të Artë (2005) dhe Kupës së Botës (2002), ka marrë oferta nga Turqia dhe Shtetet e Bashkuara, por ish-lojtari i Barcelonës dhe Milanit duket se preferon Amerikën. Mundo Deportivo raporton se për 34 vjecarin interesohen shumë klube turke por ai është në mëdyshje mes Orlando City-it dhe New York Red Bulls, klubet e Kakas dhe Thierry Henry-së.
You must be logged in to post a comment Login
als_Latn run_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn